แนวโน้ม SET เช้าไซด์เวย์ นลท.จับตาประชุมศบค.-รัฐสภา วันนี้
แนวโน้ม SET เช้าไซด์เวย์ ไร้ปัจจัยใหม่ นลท.จับตาประชุมศบค. รวมถึงประชุมรัฐสภา เกี่ยวกับการพิจารณาร่างแก้ไขรัฐธรรมนูญ วาระ 3 วันนี้
10 ก.ย. 2564

นายอภิชาติ ผู้บรรเจิดกุล ผู้อำนวยการอาวุโส สายงานวิเคราะห์เชิงกลยุทธ์ บล.ทิสโก้ กล่าวว่า แนวโน้มดัชนีเช้านี้คาดแกว่งไซด์เวย์ จากยังไม่มีปัจจัยอะไรใหม่ หลังเมื่อวานนี้ธนาคารกลางยุโรป (ECB) คงอัตราดอกเบี้ยตามเดิม และส่งสัญญาณลดวงเงินในโครงการซื้อพันธบัตรฉุกเฉินลงเพียงเล็กน้อยเท่านั้นในไตรมาส 4 ซึ่งเป็นไปตามที่ตลาดคาด
ทั้งนี้นักลงทุนน่าจะรอติดตามการประชุมศูนย์บริหารสถานการณ์โควิด-19 (ศบค.) ชุดใหญ่ วันนี้ รวมถึงการประชุมรัฐสภา เกี่ยวกับการพิจารณาร่างแก้ไขรัฐธรรมนูญ วาระ 3 ขณะที่ตลาดหุ้นในภูมิภาคเช้านี้ เคลื่อนไหวทั้งในแดนบวกและลบ ราว 0.20%
อย่างไรก็ดีให้แนวรับไว้ที่ 1,620-1,625 จุด และแนวต้าน 1,646 จุด
 
 